Ο Μπίλ Γκόλντμπεργκ το 2007.Ο **Γουίλιαμ Σκοτ («Μπίλι») Γκόλντμπεργκ** (*William Scott "Bill" Goldberg*, 27 Δεκεμβρίου 1966) είναι Αμερικανός παλαιστής Επί μία πενταετία υπήρξε επίσης, αθλητής ράγκμπι, ενώ είναι και ενεργός ηθοποιός.

Παλαιστική καριέρα
------------------

Ο **"Γκόλντμπεργκ"** (με αυτό το όνομα εμφανίζεται στα ρινγκ), έχει περάσει από τις δύο πιο μεγάλες εταιρείες της επαγγελματικής πάλης όλων των εποχών. Το WCW και το WWE. Είναι διάσημος για το εντυπωσιακό αήττητο σερί του (173 νίκες - 0 ήττες) σε αγώνες ένας εναντίον ενός, που έχει γίνει επίσημο από πολλούς και από άλλους είναι αμφισβητούμενο. Έχει κατακτήσει δύο φορές τον Παγκόσμιο τίτλο, μια του WCW και μια του WWE. Είναι πρωταθλητής του Ομαδικού Πρωταθλήματος WCW μια φορά με τον Μπρετ Χαρτ και έχει κατακτήσει μια φορά το Πρωτάθλημα WWE Ηνωμένων Πολιτειών. Με την επαγγελματική πάλη, ασχολήθηκε από 1997 έως το 2004.
Στις 17 Οκτωβρίου 2016 έκανε την μεγάλη επιστροφή στο WWE έπειτα απο 12 χρόνια, έπειτα από πρόκληση που δέχτηκε από τον Μπροκ Λέσναρ. Οι δυο τους ήρθαν αντιμέτωποι στο Survivor Series στις 20 Νοεμβρίου 2016 με τον Γκόλντμπεργκ να φεύγει νικητής σε διάστημα μόλις 2 λεπτών.

Καριέρα στο ράγκμπι
-------------------

Πριν ασχοληθεί με την πάλη, ήταν παίκτης του ράγκμπι, ένα σπορ πολύ διαδεδομένο στην Αμερική. Από το 1990 έως το 1995, αγωνίστηκε ως αμυντικός. Ήταν ιδιαίτερα ταλαντούχος, αλλά λόγω ενός τραυματισμού δεν κατάφερε να αγωνιστεί σε υψηλό επίπεδο, ενώ ο ίδιος δεν είχε στόχο να πετύχει στο συγκεκριμένο άθλημα.

Ηθοποιία και άλλα
-----------------

Η καριέρα ως ηθοποιός ξεκίνησε στα τέλη της δεκαετίας του 1990, το 1998-1999. Έχει παίξει σε πάρα πολλές ταινίες και σειρές της τηλεόρασης. Συνήθως υποδύεται μικρούς ρόλους, ρόλους κομπάρσου, αλλά έχει περάσει και από πρωταγωνιστής. Εκτός της ηθοποιίας, έχει ασχοληθεί και με τον σχολιασμό αγώνων μεικτών πολεμικών τεχνών. Ο ίδιος έχει δηλώσει ότι αν ήταν μικρότερος σε ηλικία, θα ήθελε μια καριέρα στις μεικτές πολεμικές τέχνες.

Προσωπική ζωή
-------------

Γεννήθηκε στην Τάλσα της Οκλαχόμα. Η μητέρα του ήταν βιολονίστα και ασχολιόταν με την κηπουρική, ενώ ο πατέρας του γυναικολόγος και μαιευτήρας. Οι δυο τους δεν τα πήγαιναν καλά για πολλά χρόνια έως ότου χώρισαν. Το 2006, ο πατέρας του Γκόλντμπεργκ, έφυγε από την ζωή. Ο Μπίλι έχει ασπαστεί τον Ιουδαϊσμό και δηλώνει περήφανος που είναι Εβραίος. Στις 10 Απριλίου του 2005, παντρεύτηκε την Ουάντα Φέρατον. Μαζί έχουν έναν γιο με το όνομα Κέιτζ.

Φιλανθρωπίες και επιχειρηματικότητα
-----------------------------------

Ο Γκόλντμπεργκ, είναι φιλόζωος και κάθε χρόνο συνδράμει ποσό και κάνει αγώνες για την προστασία των ζώων. Επίσης, συμμετέχει σε πρόγραμμα για την βοήθεια ανθρώπων με καρκίνο και κάθε χρόνο δίνει το παρών σε αγώνα ράγκμπι, με τα έσοδα να πηγαίνουν σε σκοπούς για το αντικαρκινικό πρόγραμμα. Στην ιδιοκτησία του, έχει γυμναστήρια διαφόρων πολεμικών τεχνών, ενώ τέλος είναι συλλέκτης παλαιών αυτοκινήτων που είναι αντίκες.

Παραπομπές
----------

1. ↑  en.wikipedia.org/wiki/Bill\_Goldberg.
2. ↑  Ανακτήθηκε στις 4  Μαρτίου 2021.
3. ↑  (Αγγλικά) *Pro-Football-Reference.com*. Sports Reference. G/GoldBi20. Ανακτήθηκε στις 9  Μαΐου 2022.

Πηγές
-----

* Προφίλ στο WWE.com
* Προφίλ στο Accelerator3359.com

  


|  |  |  |  |
| --- | --- | --- | --- |
| 

| π • σ • ε
Παγκόσμιοι Πρωταθλητές Βαρέων Βαρών του WWE |
| --- |
|  |
| 
* Τριπλ Έιτς
* Σον Μάικλς
* Γκόλντμπεργκ
* Κρις Μπενουά
* Ράντυ Όρτον
* Μπατίστα
* Κερτ Ανγκλ
* Ρεϊ Μιστέριο
* Μπούκερ Τι
* Αντερτέικερ
* Ετζ
* Γκρέιτ Καλί
* Σι Εμ Πανκ
* Κρις Τζέρικο
* Τζον Σίνα
* Τζεφ Χάρντι
* Τζακ Σουάγκερ
* Ρέι Μυστέριο
* Κέιν
* Ντολφ Ζίγκλερ
* Κρίστιαν
* Μαρκ Χένρι
* Μπιγκ Σόου
* Ντάνιελ Μπράιαν
* Σέιμους
* Αλμπέρτο Ντελ Ρίο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 70722532
* LCCN: n99043282
* ISNI: 0000 0001 1474 5087
* BNF: cb15585926r (data)
* NKC: pna2008466880

 |

 |